231/08.02.2024

**RAPORT ACTIVITATE**

**privind producerea si certificarea semintelor**

**I.T.C.S.M.S. TELEORMAN pentru anul 2023**

|  |
| --- |
| * 1. **Statutul juridic:** |

**Inspectoratul Teritorial pentru Calitatea Seminţelor si Materialului Săditor Teleorman** este un serviciu public deconcentrat în subordinea Ministerului Agriculturii și Dezvoltării Rurale, în cadrul Direcției Generale Control, Antifraudă și Inspecții și funcționează ca unitate cu personalitate juridică, finanțată din venituri proprii și subvenții alocate de la bugetul de stat, in conformitate cu art.21 alin.(3) din Legea nr.266/2002 r, privind producerea, prelucrarea, controlul si certificarea calităţii, comercializarea seminţelor si a materialului săditor, precum si înregistrarea soiurilor de plante.

* Prin documentele pe care le emite ITCSMS Teleorman isi asuma responsabilitatea pentru autenticitatea, calitatea semintelor si materialului saditor produse, prelucrate respectiv comercializate, in cadrul competentelor ce ii revin potrivit reglementarilor in vigoare.

|  |
| --- |
| * 1. **I.T.C.S.M.S. Teleorman are urmatoarele atributii principale:** |

* efectueaza controlul calitatii in camp, si in laborator, elibereaza certificatele oficiale de atestare a calitatii semintelor si materialului saditor, supravegheaza, monitorizeaza si acrediteaza agentii economici furnizori de seminte si de material saditor pentru producere, conditionare, tratare, ambalare, etichetare, depozitare, transport si comercializare;
* elibereaza si retrag autorizatiile de functionare pentru operatorii economici care produc, prelucreaza si comercializeaza seminte si material saditor;
* fac propuneri Inspectiei de stat pentru calitatea semintelor si materialului saditor privind imbunatatirea regulilor si normelor de control, certificare, si comercializare a semintelor si materialului saditor, in concordanta cu reglementarile organismelor internationale in domeniul semintelor si materialului saditor la care Romania este parte, intocmesc, la cererea agentilor economici, programe anuale de multiplicare si certificare si urmaresc aplicarea acestora ;
* asigura exercitarea controlului in scopul mentinerii calitatii semintelor si materialului saditor la toate categoriile biologice, in precontrol si postcontrol, prin tehnici si scheme adecvate ;
* urmaresc aplicarea prevederilor legale, a normelor tehnice si standardelor in vigoare, precum si a reglementarilor internationale in domeniul semintelor si materialului saditor, la care Romania este parte, constata contraventiile si aplica sanctiunile prevazute de lege prin persoanele imputernicite de ministrul agriculturii si dezvoltarii rurale;
* executa sarcinile si instructiunile stabilite de Inspectia de stat pentru calitatea semintelor si materialului saditor din cadrul Ministerului Agriculturii si Alimentatiei, potrivit prevederilor legale.

|  |
| --- |
| * 1. **Datele de contact** |

**Nume complet organizație:**

**INSPECTORATUL TERITORIAL PENTRU CALITATEA SEMINTELOR SI MATERIALULUI SADITOR TELEORMAN**

**Nume scurt organizaţie: I.T.C.S.M.S. Teleorman**

**Adresa:** Str. Libertatii, nr.314, Municipiul Alexandria, cod 140082

**Telefon/Fax:** 0347/804481

**E-mail:**  [itcsms.tr@madr.ro](mailto:itcsms.tr@madr.ro)

**Web:** http:/www.itcsmstr.bvl.ro

|  |
| --- |
| * 1. **Misiunea institutiei si responsabilitati** |

Misiunea ITCSMS Teleorman este aceea de a asigura beneficiarilor de semințe și material săditor, seminte certificate, un serviciu public de calitate, printr-un sistem de management al calității performant, acționând cu integritate, promovând corectitudinea, încrederea și lucrând ca o echipa competentă dedicată performanței.

Obiectivul pe termen lung al ITCSMS Teleorman este acela de a-şi asigura continuitatea prin:

* competenţă şi performanţă;
* construirea şi menţinerea credibilităţii prin performanţă;
* actualizarea permanentă a ofertei serviciilor şi fidelizarea unui segment constant de clienţi, în scopul transformării pieţei potenţiale, într-o piaţă reală;
* dezvoltarea unei capacităţi organizaţionale care să reziste concurenţei şi/sau perioadelor de recesiune. Pentru materializarea obiectivelor propuse, managementul la cel mai înalt nivel al ITCSMS Teleorman , a conceput şi implementat o politică în domeniul calităţii prin care se asigură că:
  + promovează bunele practici profesionale, prin servicii de calitate echitabile şi echidistante, către toţi clienţii;
  + dispune de resurse tehnice şi umane competitive prin proceduri şi practici adecvate, conforme standardelor şi normelor în vigoare, realizează testarea calităţii seminţelor în condiţii de performanţă;
  + răspunde cerinţelor clienţilor prin servicii la nivelul exigenţelor actuale, prin disponibilitate la dialog şi prin receptivitate faţă de sugestiile acestora;
  + dispune de personal calificat şi instruit corespunzător, cât şi de un sistem eficient de audit şi monitorizare care să asigure depistarea surselor potenţiale de neconformităţi şi iniţierea acţiunilor preventive şi corective adecvate;
  + acţionează pentru îmbunătăţirea continuă a eficacităţii sistemului de management al calităţii, în conformitate:
    - **Ordinului MAPDR nr. 141/2012** pentru aprobarea Procedurilor, condiţiilor şi regulilor privind autorizarea oficială a laboratoarelor pentru testarea seminţelor oficial şi sub supraveghere oficială;
    - **SR EN ISO/IEC 17025:2018** cerințe generale pentru competența laboratoarelor de încercări și etalonări;
    - **SR EN ISO/CEI 9001:2015** sistem de management al calitatii;
    - Referențialul internațional pentru laboratoarele de încercări și etalonări care doresc să demonstreze capacitatea lor de a furniza rezultate de încredere.

Îndeplinirea obiectivelor menţionate se bazează pe responsabilizarea personalului cu privire la obligaţiile ce îi revin, conform **Codului Administrativ şi Legii nr. 266/2002, republicata,** însuşirea documentaţiei referitoare la calitate şi implementarea corecta a acesteia;

|  |
| --- |
| * 1. **Acreditarea, reacreditarea ITCSMS Teleorman** |

I.T.C.S.M.S Teleorman deţine, începând cu anul 2003, un certificat de acreditare oficială emis de către LCCSMS Bucureşti si INCS, din cadru MADR, in conformitate cu prevederile Ord.MAPDR nr.141/ 2012 pentru aprobarea procedurilor, conditiilor si regulilor privind autorizarea oficiala a laboratoarelor pentru testarea semintelor oficiale si sub supraveghere oficiala si *SR EN ISO/IEC 17025:2018 ,,Cerinte generale pentru competenta laboratoarelor de incercari si etalonari”* si a fost reacreditat din 4 în 4 ani, in baza unui raport de audit extern, ultima reacreditare a fost in anul 2022.

Auditul extern s-a finalizat cu emiterea **Certificatului de autorizare oficiala nr.3/06.06.2022**.

|  |
| --- |
| * 1. **Structura organizatorica** |

Ultima structura organizatorică a Inspectoratului Teritorial pentru Calitatea Seminţelor şi Materialului Săditor Teleorman este aprobata prin **Ordinul** Ministrului Agriculturii si Dezvoltării Rurale **nr. 681/R/12.07.2022**.

**I.T.C.S.M.S Teleorman** are în structura sa următoarele compartimente:

* Compartimentul control, certificare, înregistrare, supraveghere, monitorizare, acreditare, informatizare;
* Compartimentul laborator analize , primire probe, umiditate, puritate, germinaţie, stare fitosanitară;
* Compartiment financiar contabil, resurse umane, administrativ şi relaţii publice.

I.T.C.S.M.S. Teleorman are angajat personal calificat, cu pregătire profesionala si acreditare corespunzătoare fisei postului, care îşi duce la îndeplinire sarcinile de serviciu stabilite prin fişa postului.

Numărul total de posturi aprobate este de 12 din care:

* + - * + 10 funcţionari publici
        + 2 persoane contractuale.

|  |
| --- |
| * 1. **Perioada analizata: 01.01.2023 – 31.12.2023** |

**I.T.C.S.M.S. Teleorman isi desfăşoara activitatea pe următoarele direcţii principale:**

I. Activitatea de inspectii in camp in vederea certificarii finale a semintelor;

II. Inregistrarea, supravegherea si monitorizarea activitatii operatorilor economici care produc, prelucreaza si/sau comercializeaza seminte si material saditor;

III. Activitate laborator;

IV. Activitate informatica;

V. Obiective specifice;

VI. Activitatea financiar-contabila.

|  |
| --- |
| 1. **Activitatea de inspectii in camp in vederea certificarii finale a semintelor** |

Activitatea de inspectii in camp are la baza programul de multiplicare a loturilor semincere la culturile de toamna si primavara pe specii, varietati, categorii biologice in urma depunerii declaratiilor de multiplicare a operatorilor economici autorizati.

Depunerea declaratiilor de multiplicare si a documentelor care le insotesc, se efectueaza pentru culturile de toamna, pana la data de 30 noiembrie si pentru culturile de primavara pana la data de 31 mai.

Suprafaţa înscrisă la multiplicare la loturile semincere şi de hibridare in **anul 2023** a fost de **7464,201 ha, amplasata in 372 parcele, apartinand unui numar de 128 operatori economici.**

**Suprefetele au fost inspectate in diferite**  faze de vegetație, fiecare parcela fiind verificată pentu menținerea purității varietale, de către inspectorii acreditați oficial, ai ITCSMS Teleorman.

**Tabel cu speciile inscrise la multiplicare pentru anul de piata 2023**

|  |  |  |  |
| --- | --- | --- | --- |
| **Grupa de specii/ specia** | Culturi admise | | Nr. Parcele |
| Suprafata ha | Cantitate sămânţă (necertificata final)  to |
| Grâu | 4825,71 | 27577,30 | 231 |
| Grâu dur | 32,00 | 150,00 | 1 |
| Orz cu 2 rânduri | 299,85 | 1510,00 | 6 |
| Orz cu 6 rânduri | 940,17 | 4963,00 | 30 |
| Triticale | 5,00 | 25,00 | 1 |
| Mustar | 20,00 | 40,00 | 1 |
| Ricin | 4,00 | 4,00 | 1 |
| Mazare furajera | 308,34 | 1041,00 | 10 |
| Naut | 85,00 | 206,00 | 3 |
| Floarea soarelui | 11,00 | 3,25 | 2 |
| Coriandru | 5,00 | 10,00 | 1 |
| Lucerna albastra | 890,28 | 636,60 | 19 |
| Soia | 37,50 | 105,00 | 5 |
| Material fructifer  Pomi altoiti (camp I) | 0,132 | 6400 buc. | 7 |
| Material fructifer  Pomi altoiti (camp II) | 0,219 | 15200 buc. | 54 |
| **TOTAL** | **7464,161** |  | **372** |

|  |
| --- |
| **I.a Inspectii in camp culturi semincere - 2023** |

Inspecțiile culturilor semincere în câmp sunt efectuate de inspectori aprobatori, instruiți și atestați oficial conform legislației în vigoare, respectând Ordinele MADR și Ghidurile de inspecție în câmp, pe grupe de specii.

Certificarea in camp a loturilor semincere consta in realizarea de inspectii efectuate in fiecare parcela insamantata, in diferite faze de vegetatie de catre inspectorii oficiali si este finalizata cu eliberarea **Actului de inspectie in camp** avand la baza fisele de control in camp intocmite pentru fiecare cultura si care poate avea decizia de : **Admis, Admis sub rezerva** sau **Respins.**

In anul 2023 au fost respinse de la certificare o suprafata de 50 ha (grau 40 ha, soia 10 ha), care pe parcursul perioadei de vegetatie nu a indeplinit conditiile privind puritatea varietala.

In anul 2023 inspetorii din cadrul ITCSMS Teleorman au prelevat esantioane de pe suprafata de 9,68 ha cultivata cu canepa pentru determinarea continutului tetrahidrocanabinol (THC) conform regulamentului CE nr.769/2004 si 436/2005. Esantioanele au fost uscate in cadrul laboratorului pana la umiditatea intre 8 – 13% si au fost ambalate si expediate pentru determinarea continutului de THC la Laboratorul Regional pentru Controlul Calitatii Igienei Blaj. In urma analizarii rezultatelor obtinute s-a constatat ca probele test au avut continut de 0,169% de THC, conditii necesare pentru ca operatorul economic care a infiintat aceasta cultura sa poata beneficia de subventia aferenta schemelor de plata de la A.P.I.A.

|  |
| --- |
| **I.b Inspectiile in camp** **in privinta mentinerii identitatii si puritatii varietale - postcontrol (CTS)** |

Pentru verificarea purității varietale a loturilor semincere produse pe teritoriul judetului Teleorman au fost trimise esantioane catre **Institutul de Stat pentru Testarea și Înregistrarea Soiurilor,** pentru verificare în post control, astfel:

* **108 eșantioane total, din care:**
* **88 esantioane Grau**
* **20 esantioane Orz cu 6 randuri.**

*În urma verificării* rezultatelor primite se constată că, în urma multiplicării, au fost menținute caracterele de soi distincte, uniforme și stabile conform descrierii oficiale, iar puritatea varietală este conform legislației în vigoare.

Rezultatele din postcontrol au fost in concordanta cu **Actele de inspectie in camp** eliberate.

|  |
| --- |
| **II. Inregistrarea, supravegherea si monitorizarea activitatii operatorilor economici care produc, prelucreaza si/sau comercializeaza seminte si material saditor.** |

Pana la data de 31.12.2023 s-au inregistrat, supravegheat si monitorizat activitatea operatorilor economici care produc, prelucreaza si/sau comercializeaza seminte si material saditor, astfel:

-inregistrat **14 operatori economici;**

-eliberat autorizatii operatori economici **25,** din care:

- 9 autorizatii pentru producere;

- 3 autorizatii pentru prelucrare;

- 13 autorizatii pentru comercializare.

În cursul anului 2023 a fost efectuată instruirea și testarea unui număr de **96 de persoane** pentru care au fost eliberate **atestate profesionale oficiale** de producere, prelucrare și comercializare.

În cursul anului 2023 au fost retrase un număr de **19** autorizații de la operatori economici care nu au mai îndeplinit condițiile pentru care au fost autorizați.

În cursul anului 2023 in scopul verificării îndeplinirii cerințelor prevăzute de Ordinul MAPDR nr. 769/2009, **inspectorii oficiali** au verificat activitatea desfăşurată de operatori economici autorizaţi , întocmind fişe de supraveghere şi monitorizare şi procese verbale , care au stat la baza deciziei finale de acordare a continuarii activităţii pe anul în curs .

În cursul anului 2023 au fost monitorizati **209 operatori economici** pentru continuarea activitatii de producere / prelucrare/ comercializare.

În urma verificărilor efectuate s-a constatat că operatorii îndeplinesc în continuare condițiile prevăzute de legislația în vigoare care au stat la baza obținerii autorizării de producere /prelucrare/ comercializare.

În cursul anului 2023 au fost vizate **381 autorizatii,** din care:

- 134 autorizatii pentru producere;

- 84 autorizatii pentru prelucrare;

- 163 autorizatii pentru comercializare.

|  |
| --- |
| **II.a Controlul respectarii prevederilor legale din domeniul semintelor si materialului saditor** |

Au fost efectuate controale la operatori economici autorizati pentru comercializarea semințelor și materialului săditor de plantare pomicol si viticol in depozite, magazine specializate, piete precum si in alte locuri la nivelul județului Teleorman.

Verificările au urmărit modul de comercializare a semintelor si materialului saditor conform legislației în vigoare:

* documentul de calitate și conformitate al furnizorului;
* eticheta oficială sau a furnizorului;
* autorizatia de comercializare;

În urma verificărilor efectuate au fost constatate urmatoarele:

* semințele si materialul saditor s-au comercializat ambalate corespunzator;
* semințele si materialul saditor s-au comercializat cu eticheta oficială sau a furnizorului;
* semințele si materialul saditor s-au comercializat însoțite de documente de calitate corespunzătoare;
* operatorii economici controlați au autorizatie de comercializare si este vizata la zi;
* operatorii economici controlați țin evidența tranzacțiilor efectuate în Registrul de intrări – ieșiri;

|  |
| --- |
| **II.b Obiectiv specific.**  **Imbunatatirea calitatii activitatii esantionorilor acreditati de catre ITCSMS Teleorman** |

Pe raza judetului Teleorman sunt operatori economici cu personal acreditat pentru a preleva eșantioane de semințe.

În cursul anului 2023 au fost monitorizati 4 operatori economici, cu 5 esantionori, astfel:

* SC Rodbun Grup SA – 1 esantionor - monitorizare pentru viza anuala;
* SCDA Teleorman – 2 esantionori – reacreditare;
* SC Saaten Union Romania SRL – 1 esantionor – monitorizare pentru viza anuala;
* SC Agrossem SRL – 1 esantionor – monitorizare pentru viza anuala;

Personalul este instruit, atestat, acreditat și monitorizat oficial, conform Ordinului M.A.D.R. nr. 451/2006 pentru aprobarea Procedurilor, condițiilor și regulilor privind acreditarea oficială a persoanelor, pentru a preleva eșantioane de semințe în vederea efectuării testelor de laborator sub supraveghere oficială.

Monitorizarea esantionorilor acreditati s-a facut conform procedurii de lucru pe un numar de **10 probe/esantionor** lucrate in acelasi timp de catre **esantionorul acreditat si esantionorul oficial**.

Monitorizarea efectuata pentru esantionorii reacreditati s-a efectuat conform procedurii pe un numar de 20 probe/esantionor lucrate in acelasi timp de catre **esantionorul acreditat si esantionorul oficial**.

In urma analizelor comparabile efectuate, raportul de conformitate dintre detreminari a fost 100/100. Nu s-au constatat abateri tehnice sau de procedura in timpul lucrului esantionorilor acreditati.

|  |
| --- |
| **III Activitate de laborator** |

Activitatea de analize in laborator se desfășoară în conformitate cu o serie de **standarde, astfel**:

**SR 1633/2003** — Semințe pentru însămânțare. Eșantionarea loturilor;

**SR 7713/1999** — Semințe pentru însămânțare. Determinarea purității fizice și a componenței botanice;

**SR 6123 — 1/1999** — Seminte agricole. Determinarea masei a 1000 semințe;

**SR 6280/1995** — Semințe pentru însămânțare. Determinarea stării sanitare;

**SR 6124-1/1999** — Seminte agricole. Determinarea umidității;

**SR 1634/1999** — Semințe pentru însămânțare. Determinarea germinației;

**SR 12511/1999** — Determinarea viabilității cu săruri de tetrazoliu;

**SR 6279-79** - Semințe agricole pentru însămânțare- determinarea autenticității genurilor, speciilor și soiurilor prin metode de laborator.

Esantionarea loturilor de seminte destinate analizelor de laborator se face de catre:

- esntionori oficiali – 7 pesoane;

- esantionori imputerniciti ISTA – 2 persoane;

Activitatea de analize in laborator se desfășoară pe baza esantionelor prelevate de la operatorii economici autorizati, cu respectarea SR 1633/2003 , Ghidului oficial pentru eşantionare şi a Ordinelor M.A.D.R în vigoare la solicitarea acestora, si in baza documentelor de certificare a loturilor semincere.

In anul 2023, la data de 31.12.2023 cantitatea totala de samanta certificata a fost de **21.891 to**.

În cursul anului 2023, in judetul Teleorman au fost monitorizate pentru prelucrarea semințelor 6 stații de procesare. Aici se condiționează semințe produse în județ precum și semințe produse în alte județe sau aduse din alte țări, unde se efectueaza conditionarea, tratarea, ambalarea și etichetarea loturilor de semințe cu etichete oficiale eliberate de I.T.C.S.M.S. Teleorman.

|  |
| --- |
| **III.a Analize efectuate in laborator in anul 2023** |

**1. Analize esantioane**

**Tabel**

**cu esantioanele analizate**

|  |  |  |
| --- | --- | --- |
| **Nr.crt** | **Esantioane analizate** | Nr. |
| **1** | **Probe primite pentru analize de laborator: T**otal | 1211 |
| Oficiale | 913 |
| Respinse | 33 |
| Informative | 298 |
| **2** | **Determinari efectuate in laborator: T**otal | 5155 |
| Puritate fizica | 1060 |
| Germinatie | 1211 |
| Umiditate | 882 |
| Stare sanitara | 958 |
| MMB | 1044 |
| Alte determinari | 0 |

**2.Monitatorizare**

Monitorizarea analistilor din cadrul ITCSMS Teleorman s-a realizat conform Ord.141/2012 prin fise de analiza lucrate in paralel de analisti diferiti in procent de 5% din loturile esantionate.

Potrivit standardelor in vigoare incadrarea in toleranta este obligatorie pentru toate esantioanele testate.

|  |
| --- |
| **III.b Activitatii specifice pentru mentinerea sistemului propriu al calitatii in anul**  **2023** |

* Masuri preventive si corective stabilite pe baza de Audit:

1. **Audit intern**: total – 12, din care:

-7 de proces;

- 5 de sistem ;

1. **Audit extern:**  LCCSMS București elaboreaza **un** program anual al testelor de referință.

Program anual al testelor de referință consta in analiza a doua teste de referinta efectuate in doua etape:

-etapa I- lactuca sativa, cod esantion PG 23 TR 01 ;

- etapa II- helianthus annuus, cod esantion PG 23 TR 02

* + Rezultatele obtinute pentru anul 2023 la testele de referinta ale laboratorului ITCSMS Teleorman sunt conforme si reflecta consecinta unui sistem de management al calitatii documentat si fara neconformitati.

- Rezultatele obtinute sunt consecinta unui bun management al calitatii care

s-a realizat prin activitatile desfasurate, astfel:

- program anual de instruire interna a analistilor pe diferite teme de activitate;

- instruirea personalului propriu;

– instruiri tehnice interne ;

- instruiri legate de managementul calitatii, potrivit cerintelor legislatiei in vigoare.

|  |
| --- |
| **IV Activitate informatica** |

Activitatile desfasurate in privinta multiplicarilor si certificarilor de seminte, a verificarilor si monitorizarilor operatorilor economici, determinarilor efectuate privind indicii de calitate a semintelor, imprimarea etichetelor oficiale si de furnizor, documentelor oficiale eliberate in urma actiunilor efectuate, operatiuni ce se desfasoara la nivel ITCSMS Teleorman sunt inregistrate, prelucrate si transmise in baza de date la nivel de MADR prin intermediul si cu ajutorul sistemului informatic propriu.

S-a urmărit permanent ca datele ce trebuie raportate în sistem informatic să fie transmise corect şi în termenele stabilite , iar reţeaua informatică a instituţiei să funcţioneze la parametrii optimi.

Documentele oficiale au fost eliberate cu operativitate pentru toti operatorii economici.

TABEL

cu principalele documente eliberate

|  |  |  |
| --- | --- | --- |
| **Nr.crt** | **Documente eliberate** | **Număr documente** |
| **1** | Buletine oficiale | 1211 |
| **2** | Buletine informative | 298 |
| **3** | Documente de inspectie in camp | 372 |
| **4** | Etichete oficiale | 92750 |
| **5** | Etichete furnizor | 11435 |

|  |
| --- |
| **V Obiective specifice.**  **Obtinerea satisfactiei clientilor** |

1. Evidenta reclamatiilor din partea clientului:
   * + - * in anul 2023 nu au fost reclamatii;
2. Plan de masuri preventive:

- intocmirea unui plan de masuri preventive nu a fost cazul;

1. Feed-back-uri de la clienti:

-chestionarul pentru stabilirea nivelului de satisfactie a clientului „ cod ITCS-01” a fost trimis in anul 2023 catre 32 de operatori economici din care au raspuns 32 chestionarului.

Tabel

repartizarea raspunsurilor primite

|  |  |  |  |
| --- | --- | --- | --- |
| Raspunsuri Total  Punctaj | Punctaj maxim  100 | Punctaj intre  90 - 85 | Punctaj  sub 75 |
| 32 | 17 | 15 | 0 |

In urma evaluarii raspunsurilor obtinute de la beneficiarii chestionati, s-a evidentiat faptul ca 53% dintre acestia au acordat punctaj maxim de 100 puncte modului de colaborare privind aspectele domeniului de activitate, 47% au acordat intre 90 -85 puncte.

|  |
| --- |
| **VI** **Activitatea financiar-contabila** |

În anul 2023 s-a asigurat evidența contabilă în domeniul financiar și de gestiune, concretizate prin următoarele activității:

|  |
| --- |
| **VI a Bugetul** |

* s-a elaborat proiectul anual al bugetului de venituri și cheltuieli care a fost înaintat la M.A.D.R.;
* s-a repartizat bugetul anual pe trimestre și s-a urmărit încadrarea în sumele aprobate;
* s-a urmărit perfectarea bugetului de venituri și cheltuieli și s-a asigurat transmiterea acestuia către trezorerie;
* s-a urmărit executarea bugetului de cheltuieli și s-au propus măsurile ce au trebuit să fie luate în domeniul disciplinei financiare;
* inregistare si utilizare a sistemului national de control a angajamentelor FOREXEBUG ;
* transmiterea lunara a situatiilor in FOREXEBUG;
* efectuarea zilnica a operatiunilor in FOREXEBUG (buget, receptii, extrase, angajamente,etc) ;
* inregistrare bugete in sistemul FOREXEBUG;
* s-a propus si fundamentat sumele necesare pentru rectificarea bugetara;

|  |
| --- |
| **VI b Evidenta contabila** |

* s-au întocmit proceduri privind activitatea financiar-contabilă,
* s-a asigurat evidența contabilă pe subdiviziunile clasificației bugetare a bunurilor mobile și imobile, furnizorilor și clienților;
* s-a întocmit bilanțul și situațiile financiare lunare, trimestriale și anuale la nivelul central;
* s-au întocmit situații financiare;
* s-a asigurat punctarea deconturilor privind cheltuielile operațiunilor financiare și ale decontării;
* s-au întocmit situații solicitate de către MADR
* s-a analizat disponibilul din extrasele de cont;
* s-a exercitat controlul financiar propriu asupra operațiunilor și obligațiunior patrimoniale și financiare și respectiv cerințele de legalitate, regularitate și încadrarea în limitele creditelor bugetare și de angajament aprobate;
* s-au transmis lunar situatiile financiare in FOREXEBUG;

|  |
| --- |
| **VI c Calculul si plata drepturilor salariale** |

* s-a efectuat calcularea lunară a drepturilor bănești ale personalului;
* s-au întocmit ordonanțări privind plata drepturilor salariale și a contribuțiilor

datorate;

* s-au întocmit ordine de plată privind plățile salariale, conform normativelor în

vigoare;

* s-au intocmit adeverințe solicitate de salariați privind drepturile bănești;
* s-a aplicat prevederile legii 153/2017 in domeniul salarizarii,
* s-a asigurat monitorizarea lunară a cheltuielilor de personal și a fost transmisă la

MADR;

* s-a întocmit declarația lunar 112;
* s-a întocmit costul forței de muncă, respectiv declarația S3 anuală;
* s-a urmărit monitorizarea salariaților și a numărului de personal pentru care s-au

întocmit 12 situații;

* s-au întocmit un număr de 12 situații pentru statistică (numărul de persoane ocupate

și sumele brute plătite lunar, contributiile si impozitul pe salarii;

* s-au actualizat dosarele profesionale;

|  |
| --- |
| **VII Veniturile si cheltuielile institutiei conform executiei bugetare** |

Veniturile conform executiei bugetare au fost de 1.547.418 lei din care:

* venituri proprii 790.788 lei
* alocatii de la buget 756.630 lei

Cheltuielile instituţiei conform executiei bugetare au fost de 1.319.108 lei din care:

* cheltuieli de personal 1.130.313 lei
* cheltuieli bunuri si servicii 188.795 lei
* cheltuieli de capital 0 lei
* Cheltuielile cu bunurile şi servicii ale instituţiei au fost acoperite integral din venituri proprii.
* Suma de 228.310 lei neutilizata a fost restituită la bugetul de stat , la sfârşitul anului 2023.

I.T.C.S.M.S. Teleorman nu a înregistrat la sfârşitul anului 2023 datorii restante către furnizorii şi nici la Bugetul de stat şi Bugetul asigurarilor sociale.

|  |
| --- |
| **VIII Colaborarea institutionala** |
| **VIII a Raporturi institutionale** |

S-a acordat o atenţie deosebita respectării raporturilor instituţionale stabilite prin actele normative care reglementează organizarea şi funcţionarea I.T.C.S.M.S.-ului, existând o permanentă colaborare cu:

* M.A.D.R;
* Direcţiile din cadrul M.A.D.R. ;
* Inspectoratele Teritoriale pentru Calitatea Seminţelor şi Materialului Săditor Judeţene ;
* L.C.C.S.M.S.Bucureşti ;
* A.N.F.P.;
* I.S.T.I.S .

|  |
| --- |
| **VIII b Raporturi institutionale pe plan teritorial** |

Pe plan teritorial I.T.C.S.M.S. Teleorman a avut relaţii bune de colaborare cu următoarele instituţii:

* Instituţia Prefectului Teleorman ;
* D.A.J. Teleorman ;
* A.N.A.F. Teleorman;
* A.P.I.A. Teleorman;
* A.F.I.R .Teleorman;
* O.S.P.A. Teleorman;
* O.F.J. Teleorman;
* C.T.S. Teleorman;
* Alte instituţii publice deconcentrate din judet.

Nu au existat sesizări, reclamaţii , contestaţii sau acţiuni în justiţie care să vizeze activitatea instituţiei.

Activitatea I.T.C.S.M.S. Teleorman în anul 2023 s-a desfăşurat într-un climat de legalitate, s-au aplicat reglementările europene şi naţionale în domeniul producerii, prelucrării şi comercializării seminţelor şi s-a asigurat stabilitatea funcţionării instituţiei pentru atingerea obiectivelor ce derivă din Programul de Guvernare.

**Misiune:**

Misiunea ITCSMS Teleorman este aceea de a asigura beneficiarilor de semințe și material săditor un serviciu public de calitate, printr-un sistem de management al calității performant, acționând cu integritate, promovând corectitudine, încredere și lucrând ca o echipa competentă dedicată performanței.

**Inspector şef,**

**Ing. Tudora ALBU**